Z A P I S N I K

**25.** sjednice Školskog odbora Gimnazije „Matija Mesić“ održane **24. studenog 2015.** godines početkom u **11,30**  sati u zgradi Gimnazije.

Prisutni: Mirjana Stanić, Andrea Sertić, Zlatko Markovinović i Dubravka Pitlović

Odsutni: Daria Pinjuh-Budisavljević (opravdano), Anita Holub i Vesna Gajger

Sjednici prisustvuju: Goran Zavor, ravnatelj i Gorana Lavrenčić, tajnica

Predsjednica Školskog odbora, Mirjana Stanić, utvrđuje da sjednici prisustvuje većina članova i da sjednica može započeti.

Za sjednicu je predložen sljedeći

DNEVNI RED

1. Usvajanje zapisnika 24. sjednice Školskog odbora

2. Donošenje odluke o početku postupka nabave usluge izvođenja edukacije za izradu

 kurikuluma i formuliranje ishoda učenja u sklopu projekta STEM genijalci, procijenjene

 vrijednosti veće od 70.000,00 kuna bez PDV-a, a manje od 200.000,00 kuna bez PDV-a

3. Donošenje odluke o početku postupka nabave usluge izrade promotivnih materijala u

 sklopuprojekta STEM genijalci, procijenjene vrijednosti veće od 70.000,00 kuna

 bez PDV-a, a manje od 200.000,00 kuna bez PDV-a

4. Različito

Predloženi dnevni red jednoglasno je prihvaćen.

**Ad 1.**

Na zapisnik 24. sjednice Školskog odbora nije bilo primjedbi i jednoglasno je prihvaćen.

**Ad 2.**

Projektom STEM genijalci čiji je nositelj naša škola predviđene su i usluge izvođenja edukacije za izradu kurikuluma i formuliranje ishoda učenja. Projektom su planirana i osigurana sredstva za nabavu navedene usluge. Budući da se radi o nabavi čija je procijenjena vrijednost veća od 70.000,00 kuna, za početak postupka nabave navedene usluge potrebna je odluka Školskog odbora. Nakon kraće rasprave donesena je sljedeća

ODLUKA

o početku postupka nabave usluge izvođenja edukacije za izradu kurikuluma i formuliranje ishoda učenja u sklopu projekta STEM genijalci, procijenjene vrijednosti veće od 70.000,00 kuna bez PDV-a, a manje od 200.000,00 kuna bez PDV-a

1. Provest će se postupak nabave usluge izvođenja edukacije za izradu kurikuluma i formuliranje ishoda procijenjene vrijednosti 152.000,00 kuna. Edukacija za izradu kurikuluma i formuliranje ishoda učenja je proračunska stavka br. 02 u projektnom elementu 1 Unaprjeđenje nastavničkih kompetencija za izradu i implementaciju kurikuluma.

2. Sredstva za nabavu usluge iz točke 1. planirana su i osigurana iz Projekta STEM genijalci.

3. U povjerenstvo za provođenje postupka nabave gore navedene usluge imenuju se:

 1. Lucija Brnić

 2. Ines Martinović

 3. Goran Knežević

4. Odluka stupa na snagu danom donošenja.

**Ad 3.**

Projektom STEM genijalci također je predviđena i nabava usluge izrade promotivnih materijala, a sredstva za nabavu i ove usluge predviđena su i osigurana Projektom. Kako se i ovdje radi o nabavi čija je procijenjena vrijednost veća od 70.000,00 kuna, za početak postupka nabave navedene usluge potrebna je odluka Školskog odbora. Nakon kraće rasprave donesena je sljedeća

ODLUKA

o početku postupka nabave usluge izrade promotivnih materijala u sklopu

projekta STEM genijalci, procijenjene vrijednosti veće od 70.000,00 kuna

bez PDV-a, a manje od 200.000,00 kuna bez PDV-a

1. Provest će se postupak nabave usluge izrade promotivnih materijala STEM genijalci procijenjene vrijednosti 140.640,00 kuna. Usluga izrade promotivnih materijala uključuje proračunske stavke projektnog elementa Promidžba i vidljivost, br. stavki 08-15, te proračunske stavke projektnog elementa Diseminacija novorazvijenih kurikuluma i promocija STEM kompetencija, stavka br. 05.

2. Sredstva za nabavu usluge iz točke 1. planirana su i osigurana iz Projekta STEM genijalci.

3. U povjerenstvo za provođenje postupka nabave gore navedene usluge imenuju se:

 1. Lucija Brnić

 2. Ines Martinović

 3. Goran Knežević

4. Odluka stupa na snagu danom donošenja.

Sjednica završena u 11,40 sati.

Zapisnik napisala, Predsjednica Školskog odbora,

Gorana Lavrenčić, dipl.iur. Mirjana Stanić, prof.